曰【辰集上】【曰部】康熙筆画:4画部外筆画:0画
《唐韻》《集韻》《韻會》
王伐切,音越。《說文》詞也。从口乙聲。亦象口气出也。《註》徐鍇曰:今試言曰,則口開而氣出也。《玉篇》語端也。《廣韻》於也,之也。《增韻》謂也,稱也。《書·堯典》曰若稽古帝堯曰放勳。按《古文尙書》曰若作粵若,曰放勳作曰,蓋訓爲語端者與粵通,訓爲詞者則如字耳。
说文解字
说文解字
曰【卷五】【曰部】
詞也。从口乙聲。亦象口气出也。凡曰之屬皆从曰。王代切
说文解字注
(曰)䛐也。䛐者、意內而言外也。有是意而有是言。亦謂之曰。亦謂之云。云曰、雙聲也。釋詁。粤于爰曰也。此謂詩書古文多有以曰爲爰者。故粤于爰曰四字可互相訓。以雙聲㬪韵相假借也。从口
。象口气出也。各本作从口乙聲、亦象口气出也。非是。孝經音義曰。从乙在口上。乙象氣。人將發語。口上有氣。今據正。王伐切。十五部。凡曰之屬皆从曰。